Fredag meldte den 26-årige mand til politiet, at han var blevet overfaldet og berøvet. Han forklarede til politiet, at han var blevet overfaldet med slag og spark, hvorefter overfaldsmanden var stukket af sted med hans tegnebog, som indeholdt 3500 kroner. Den forklaring har taxachaufføren imidlertid ændret. Overfor Nordjyllands Politi har han nu forklaret, at han godt nok har mistet de 3500 kroner, men at pengene i stedet blev givet til en mand, som han skyldte penge. - Under efterforskningen opdagede vi flere ting, der ikke stemte med hans forklaring. Da vi så afhørte ham igen og spurgte ind til de ting, ændrede han forklaring, siger vicepolitikommissær ved lokalpolitiet i Himmerland Johan Nielsen til tv2/nord.dk Den 26-årige mand fra Hobro er nu blevet sigtet for at indgive en falsk anmeldelse.

Opsummering:
En 26-årig taxachauffør fra Hobro er blevet sigtet for at indgive en falsk anmeldelse.